SET ปิดเช้าลบ 1 จุด รับแรงขายก่อนหยุดยาว “สงกรานต์” โบรกคาดบ่ายไซด์เวย์
SET ปิดเช้าลบ 1 จุด รับแรงขายก่อนหยุดยาว “สงกรานต์” โบรกคาดบ่ายไซด์เวย์ ให้แนวต้าน 1,680-1,685 จุด แนวรับ 1,665-1,670 จุด
SET ปิดเช้าลบ 1 จุด รับแรงขายก่อนหยุดยาว “สงกรานต์” โบรกคาดบ่ายไซด์เวย์ ให้แนวต้าน 1,680-1,685 จุด แนวรับ 1,665-1,670 จุด
12 เม.ย. 2565

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยในช่วงเช้าที่ผ่านมาปรับตัวลง ตามทิศทางเดียวกับตลาดหุ้นอื่นในภูมิภาคเอเชีย จากความกังวลเกี่ยวกับเงินเฟ้อของสหรัฐฯที่จะประกาศในคืนวันนี้ยังมีทิศทางเพิ่มขึ้น และทำให้อัตราผลตอบแทนพันธบัตรสหรัฐฯ (Bond Yield) ดีดตัวสูงขึ้น โดยในช่วงเช้าที่ผ่านมาดัชนีเคลื่อนไหวค่อนข้างผันผวนในแดนลบ และมูลค่าการซื้อขายไม่มาก เพราะเป็นวันสุดท้ายก่อนปิดทำการในเทศกาลสงกรานต์
ขณะที่ช่วงเช้าจะเห็นว่ามีแรงซื้อเก็งกำไรในหุ้นขนาดเล็กเข้ามา หุ้นที่มีปัจจัยเฉพาะตัว อย่างเช่น หุ้นกลุ่ม JMART รวมหุ้นที่ได้รับประโยชน์จากการเปิดประเทศและการจับจ่ายใช้สอยที่ฟื้นขึ้น เช่น AOT และ CPALL ทำให้ดัชนีกลับมาเป็นลบเล็กน้อย ส่วนแนวโน้มตลาดหุ้นไทยภาคบ่ายคาดว่าจะแกว่งตัวไซด์เวย์ในกรอบแคบ โดยให้แนวต้าน 1,680-1,685 จุด แนวรับ 1,665-1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
EA มูลค่าการซื้อขาย 1,802.28 ล้านบาท ปิดที่ 88.50 บาท เพิ่มขึ้น 1.75 บาท
JMT มูลค่าการซื้อขาย 1,729.37 ล้านบาท ปิดที่ 85.00 บาท เพิ่มขึ้น 5.25 บาท
JMART มูลค่าการซื้อขาย 969.33 ล้านบาท ปิดที่ 63.00 บาท เพิ่มขึ้น 2.00 บาท
AOT มูลค่าการซื้อขาย 810.61 ล้านบาท ปิดที่ 67.75 บาท เพิ่มขึ้น 0.75 บาท
KBANK มูลค่าการซื้อขาย 734.81 ล้านบาท ปิดที่ 156.00 บาท ลดลง 0.50 บาท